Siiski ootavad analüütikud Monsanto aktsiale selleks aastaks enam kui 20protsendilist kasvu. Ettevõtte pikaajaline kasumi kasv on seni olnud 15 protsenti aastas. Seda eelkõige tänu intellektuaalsele omandile, mis võimaldab neil tuua turule uusi seemneid, mis on vastupidavamad kahjuritele ja annavad suuremat saaki. Paljud Wall Streeti  analüütikud ootavad aktsia hinna kerkimist 100 dollarini, mis tähendab pea 50protsendilist hinnatõusu (eile kerkis Monsanto aktsia hind 1,13 protsenti 68,86 dollarini). Morningstari analüütikud peavad aktsia õiglaseks hinnaks koguni 122 dollarit.